cyanic-selkie/wikianc huggingface dataset:
আব্দুল জব্বার খান (চলচ্চিত্র পরিচালক)
পরবর্তী জীবন
thumb|330px|[[মুখ ও মুখোশ চলচ্চিত্রের একটি দৃশ্য]] প্রমথেশ বড়ুয়ার সাথে পরিচয়ের সূত্রে তিনি কলকাতায় গিয়ে তার বাসায় থেকে নাটক দেখতেন। প্রমথেশ বড়ুয়ার "মুক্তি" চলচ্চিত্রে আব্দুল জব্বার খানের অভিনয়ের কথা থাকলেও প্রাকৃতিক দূর্যোগের কারণে পরে তিনি তা করতে পারেননি। পরে তিনি প্রমথেশ বড়ুয়ার "শাপ মুক্তি" চলচ্চিত্রের জন্য নির্বাচিত হন কিন্তু পিতার কাছ থেকে অণুমতি না পাওয়াতে তিনি সে চলচ্চিত্রটিও করতে পারেননি। তবে তিনি নিয়মিত মঞ্চনাটক করেছেন। তিনি "সমাজপতি ও মাটির ঘর" নাটকে অভিনয় করে স্বর্ণপদক পান। গৌহাটিতে পরিচালনা করেন "টিপু সুলতান"। ১৯৪১ সালে আহসানুল্লাহ ইঞ্জিনিয়ারিং স্কুল থেকে ডিপ্লোমা নিয়ে চাকরিতে যোগ দেন। ১৯৪৯ সালে ঢাকায় স্থায়ীভাবে চলে আসেন। ঢাকায় এসে সংগঠিত করেন 'কমলাপুর ড্রামাটিক এসোসিয়েশন'। এ সংগঠনের উদ্যোগে তিনি "টিপু সুলতান" ও "আলীবর্দী খান" নাটক মঞ্চায়ন করেন। পরে তিনি "ঈসাখাঁ" (১৯৫০), "প্রতিজ্ঞা" (১৯৫১), "ডাকাত" (১৯৫৩),"জগোদেশ" (১৯৫৯) রচনা করেন।
১৯৫৬ সালে তার রচিত নাটক "ডাকাত" (পরবর্তীতে উপন্যাস হিসেবে প্রকাশিত) অবলম্বনে তৈরি করেন "মুখ ও মুখোশ" নামক চলচ্চিত্র। "মুখ ও মুখোশ"-ই তৎকালীন পূর্ব পাকিস্তান ( বর্তমান বাংলাদেশ) থেকে তৈরি প্রথম সবাক চলচ্চিত্র। এ চলচ্চিত্রটি তিনি পরিচালনার সাথে সাথে এর মূল চরিত্রেও অভিনয় করেন। এ চলচ্চিত্রে তার ছেলেবেলার চরিত্রে অভিনয় করেন তার ছেলে মাস্টার জুলু। এরপর তিনি পরিচালনা করেন "জোয়ার এলো" (১৯৬২), উর্দূতে "নাচ ঘর" (১৯৬৩), "বনসারি" (১৯৬৮), "কাচঁ কাটা হীরা" (১৯৭০), "খেলারাম" (১৯৭৩) চলচ্চিত্র।
১৯৭১ সালে বাংলাদেশের মুক্তিযুদ্ধের সময় আব্দুল জব্বার খান মজিব নগর সরকারের চলচ্চিত্র প্রদর্শন ও পরিবেশনার সঙ্গেও জড়িত ছিলেন। তিনি পরবর্তীতে জাতীয় চলচ্চিত্র পুরস্কার জুরি বোর্ড, অণুদান কমিটি, সেন্সর বোর্ড, ফিল্ম ইনস্টিটিউট ও আর্কাইভে সদস্য হিসেবে কাজ করেছেন। তিনি ষাট দশকের প্রথম ভাগে গঠিত পাকিস্তান পরিচালক সমিতির অন্যতম সংগঠক ছিলেন।
স্বীকৃতি
মুখ ও মুখোশ চলচ্চিত্র মুক্তির পর তিনি তেমন কোন স্বীকৃতি পাননি। কেবলমাত্র এফডিসিতে তার নামে একটি পাঠাগার রয়েছে। পরিচালক সমিতির আবেদনের প্রেক্ষিতে বর্তমান সরকারের কাছে আবেদন করায় ঢাকার সোনারগাঁও সার্ক ফোয়ারা থেকে এফডিসি ছাড়িয়ে টঙ্গী ডাইভারশন রোড পর্যন্ত সড়কটি 'আবদুল জব্বার খান সড়ক' নামে পরিচিত হবে। অবশেষে ২০০২ সালে বাংলাদেশ সরকার তাকে মরণোত্তর একুশে পদক ভূষিত করে।
মৃত্যু
আব্দুল জব্বার খান ১৯৯৩ সালের ডিসেম্বর ২৮ তারিখে হৃদরোগে আক্রান্ত হয়ে ঢাকায় নিজের বাসায় মৃতুবরণ করেন।
এস মুথিয়াহ (বিধায়ক)
এস মুথিয়াহ হলেন একজন ভারতীয় রাজনীতিবিদ, যিনি ২০১৬ সালের নির্বাচনে পরমাকুডি আসন থেকে ১৫তম তামিলনাড়ু বিধানসভায় নির্বাচিত হয়েছিলেন। তিনি ছিলেন সর্বভারতীয় আন্না দ্রাবিড় মুন্নেত্র কড়গম দলের প্রার্থী।
মুখ্যমন্ত্রী এডাপদী কে পলান্নস্বামীর সমর্থন প্রত্যাহার করে বিদ্রোহী নেতা টিটিভি ধীনাকরণের অনুগত হয়ে তাঁর দল আম্মা মাক্কাল মুন্নেত্র কড়গমে যোগ দিয়েছিলেন বলে ১৮ জন সদস্যের মধ্যে তাঁকেও স্পিকার পি ধনপাল অযোগ্য ঘোষণা করেছিলেন।
উদয় মিউজিক
উদয় মিউজিক হচ্ছে সঙ্গীতভিত্তিক কন্নড় টেলিভিশন চ্যানেল, যা তামিলনাড়ুর চেন্নাই ভিত্তিক সান নেটওয়ার্কের অংশ। এটি প্রাথমিকভাবে ইউ২ (উদয় ২) হিসাবে চালু হয়েছিল এবং পরে উদয় মিউজিক নামকরণ করা হয়েছিল।
নারায়ণগঞ্জ রেলওয়ে স্টেশন
নারায়ণগঞ্জ রেলওয়ে স্টেশন বাংলাদেশের ঢাকা বিভাগের নারায়ণগঞ্জ জেলায় অবস্থিত একটি রেলওয়ে স্টেশন, যা নারায়ণগঞ্জ শহর ও তার পার্শ্ববর্তী এলাকাকে সেবা প্রদান করে। নারায়ণগঞ্জ রেলওয়ে জংশনটি ছিল ব্রিটিশ ও পাকিস্তান আমলের বিখ্যাত ও প্রাচীনতম রেলস্টেশন যা এখনও বিদ্যমান রয়েছে। স্টেশনটি পূর্বে পাট ব্যবসায়ের জন্য অত্যন্ত গুরুত্বপূর্ণ ছিল বিশেষ করে আদমজী পাট কল এবং অন্যান্য যোগাযোগের পথগুলোর জন্য। বর্তমানে প্রতিদিন গড়ে প্রায় ত্রিশ হাজারেরও বেশি যাত্রী ট্রেনে করে নারায়ণগঞ্জ থেকে রাজধানীতে যাতায়াত করে।
ইতিহাস
নারায়ণগঞ্জ রেলওয়ে জংশন শীতলক্ষ্যা নদীর পশ্চিম তীরে অবস্থিত, যেখানে ব্রহ্মপুত্র এবং বুড়িগঙ্গা শীতলক্ষ্যা নদীতে পতিত হয়েছে। এটি আঠারো শতকে ঢাকা স্টেট রেলওয়ের অধীনে প্রতিষ্ঠিত হয়েছিল। ১৮৮৪-১৮৮৫ সালে ঢাকা স্টেট রেলওয়ে নারায়ণঞ্জ থেকে ঢাকা হয়ে ময়মনসিংহ পর্যন্ত ১৪৪ কিলোমিটার (৮৯ মাইল) রেলপথ চালু করেছিল। ২০১৭ সালে মন্ত্রিপরিষদ বিভাগে এ গুরুত্বপূর্ণ স্টেশনটি বন্ধ করে দেওয়ার সিদ্ধান্ত হয় এবং সে জন্যে মাঠ প্রশাসন সংযোগ শাখা রেলওয়ে মন্ত্রণালয়কে অনুরোধ করে। বলা হয় যে, রেলপথের জন্য সড়ক পথের ৪টি ক্রসিং ১৬টি ট্রেনের জন্য ৩২ বার বন্ধ করার কারণে সড়ক পথে যানজট তৈরি হচ্ছে।
স্বর্গ হ্রদ
স্বর্গ হ্রদ (ইংরেজি:Heaven Lake, চোসঙ্গুল: 천지, চিয়নজি অথবা চেয়নজি; 天池, তিয়ানচি ; মাঞ্চু: তামুন অমো অথবা তামুন জুসে) চীন ও উত্তর কোরিয়া র সীমান্তে অবস্থিত একটি আগ্নেয়গিরির জ্বালামুখে সৃষ্ট হ্রদ। কোরিয়ানদের জন্য হ্রদটি আধ্যাত্মিক ও পবিত্র স্থান হিসেবে গণ্য। হ্রদটি পিকটু পর্বতের আগ্নেয়গিরির কেলডেরা য় অবস্থিত, যা চ্যাংবাই ও বিকডুডেগান পর্বতমালার অংশ। হ্রদটির দক্ষিণ-পূর্বাংশ উত্তর কোরিয়ার রিয়াংগাং প্রদেশ ও উত্তর-পশ্চিমাংশ চীনের জিলিন প্রদেশের অন্তর্গত। গিনেস বুক অব ওয়ার্ল্ড রেকর্ডস হ্রদটিকে সমুদ্রপৃষ্ট হতে সবচেয়ে উচুতে অবস্থিত আগ্নেয়গিরির জ্বালামুখের হ্রদ হিসেবে স্বীকৃতি দিয়েছে।
ভৌগোলিক উপাত্ত
alt=|থাম্ব|262x262পিক্সেল|১৯৫৪ সালের মানচিত্রে স্বর্গ হ্রদ ও তার প্বার্শবর্তী স্থান স্বর্গ হ্রদটির মূল ধারক ক্যালডেরাটি নয়শত ছেচল্লিশ(৯৪৬) সালে পিকটু পর্বতের অগ্ন্যুৎপাতে র ফলে সৃষ্ঠ। হ্রদটি সমুদ্র পৃষ্ট হতে. যা পৃথিবীর যেকোন আগ্নেয় হ্রদের মধ্যে সর্বোচ্চ। সবচেয়ে উচুঁতে অবস্থানের কারণে ২০০০ সালে হ্রদটি গিনেস বিশ্ব রেকর্ডে অন্তর্ভুক্ত হয়। জলাধারটির মোট আয়োতন । এটি উত্তর থেকে দক্ষিণে এবং পূর্ব-পশ্চিমে  দীর্ঘ। এর গড় গভীরতা  এবং সর্বোচ্চ গভীরতা ।  মধ্য অক্টোবর হতে মধ্য জুন পর্যন্ত হ্রদটির পানি বরফ হয়ে থাকে এবং উপরিভাগ তুষারাবৃত থাকে।
ইতিহাস ও জনসংস্কৃতি
প্রাচীন চৈনিক সাহিত্যে স্বর্গ হ্রদকে বর্ণনার ক্ষেত্রে 南冥 (উচ্চারণঃনানমিং) বা দক্ষিণের সাগর নামে অভিহত করা হয়েছে। স্বর্গ হ্রদ ও পিকটু পর্বত দুই কোরিয়ার মানুষদের কাছে আধ্যাত্মিক ও সাংস্কৃতিক ভাবে মর্যাদাপূর্ণ এবং পবিত্রস্থান হিসেবে সম্মানিত। পিকটু পর্বতের কথা উত্তর ও দক্ষিণ দুই কোরিয়ার জাতীয় সঙ্গীতে উল্লেখ আছে।
উত্তর কোরিয়ার সরকারি সংবাদ মাধ্যম স্বর্গ হ্রদের পবিত্র মূল্যবোধ ব্যবহার করে তাদের সাধারণ জনগণের সহানুভূতি আদায়ের উদ্দেশ্যপ্রণোদিত প্রচারণায় ব্যবহার করেছে। উত্তর কোরিয়ার সংবাদ মাধ্যম দাবী করে- তদের নেতা কিম জং-ইল পর্বতের নিকটে স্বর্গ হ্রদের পাশে জন্মে ছিলেন। তার মৃত্যুর সময় স্বর্গ হ্রদে বিকট শব্দে বরফে ফাটল ধরে, শব্দ "এতো জোড়ালো, যেন স্বর্গ ও ধরিত্রী প্রকম্পিত হয়"।
২০১৮ সালের ২০ সেপ্টেম্বর, দুই কোরিয়ার আন্ত সম্মেলনের অংশ হিসেবে উত্তর কোরিয়ার নেতা কিং জং উন ও দক্ষিণ কোরিয়ার রাষ্ট্রপতি মুন জে ইন পিকটু পর্বত ও স্বর্গ হ্রদ পরিদর্শণ করেন। এসময় মুন জে ইন স্বর্গ হ্রদের পানি সংগ্রহ করেন।
স্বর্গ হ্রদের জলদানব
স্বর্গ হ্রদেও লক নেস দানবের মত জলদানব থাকার কিংবদন্তি লৌকিক গল্প আছে। এই দানবটি 'তিয়ানচি দানব' নামে চীনের গণমাধ্যমে প্রচারিত। ২০০৭ সালের ৬ সেপ্টেম্বর একজন টেলিভিশন সাংবাদিক স্বর্গ হ্ররদের উত্তর কোরিয়ার সীমান্তবর্তী স্থানে ছয়টি সিল সদৃশ্য প্রাণীর ২০ মিনিট দৈর্ঘ্যের ভিডিও ধারণ করেন। প্রাণী গুলিকে কিছুক্ষণ সাথে এবং তিনটি আলাদা জুটি হিসেবে সাঁতার কাটতে দেখা যায়। তিনি লক নেস দানবের মত অজানা প্রাণীগুলির ছবি চীনের সরকারি বার্তা সংস্থা সিনহুয়ায় পাঠালে, স্বর্গ হ্রদের রহস্যময় জলদানব আরো আলোচিত হয়।
বাপ বেটা ৪২০
বাপ বেটা ৪২০ ১৯৯১ সালে মুক্তিপ্রাপ্ত বাংলাদেশী নাট্ট্য চলচ্চিত্র। শ্রেষ্ঠাংশে অভিনয় করেছেন ইলিয়াস কাঞ্চন, মান্না, চম্পা, আহমেদ শরীফ, এটিএম শামসুজ্জামান সহ আরও অনেকে।
চলচ্চিত্রটি ১৯৯১ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।
ফুডপান্ডা
ফুডপান্ডা হলো অনলাইনে খাবার অর্ডার করার একধরনের ব্র্যান্ড বা কোম্পানি। এটি ডেলিভারি হিরো এর মালিকানাধীন একটি অনলাইন খাদ্য এবং মুদি বিতরণ প্ল্যাটফর্ম। এটির প্রধান সদরদপ্তর জার্মানির বার্লিন শহরে অবস্থিত এবং চারটি মহাদেশ জুড়ে প্রায় ৫০ টি দেশে ২০ টি ব্র্যান্ডের সাথে এটি কাজ করে। ২০১৬ সালের ডিসেম্বরে জার্মানির ডেলিভারি হিরো নামক প্রতিষ্ঠানটি ফুডপান্ডা গ্রুপকে কিনে নেয় এবং বর্তমানে এটি তাদের দ্বারাই পরিচালিত হয়ে থাকে। ফুডপান্ডা বর্তমানে চীনের বাইরে এশিয়ার বৃহত্তম খাদ্য ও মুদি সরবরাহের প্ল্যাটফর্ম।
ইতিহাস
দ্য ফুডপান্ডা গ্রুপ ২০১২ সালে রালফ ওয়েনজেল, রোহিত চাড্ডা, বেন বাউয়ের এবং ফেলিক্স প্লগ এর দ্বারা প্রতিষ্ঠা লাভ করে। লুকাস নাজেল ও রিকু ওয়েডার এর মাধ্যমে ফুডপান্ডার সিঙ্গাপুরে ব্যবসা শুরু হয়। ২০১৪ এর ফেব্রুয়ারিতে ফুডপান্ডা তাদের প্রতিদ্বন্দ্বী পাকিস্তানি ইট অই কে কিনে নেয়। ২০১৬ সালের নভেম্বরে কোম্পানিটি তাদের ডেলিভারি ক্লাবে বিজনেস ১০০ মিলিয়ন ডলারের বিনিময়ে রাশিয়ার mail.ru কে বিক্রি করে দেয়। এবং ২০১৬ সালের ডিসেম্বরে দ্য ফুডপান্ডা গ্রুপকে ডেলিভারি হিরো নামক প্রতিষ্ঠান কিনে নেয়। ২০১৭ সালের ডিসেম্বরে ওলা ক্যাবস কর্তৃক ভারতে ফুডপান্ডার ব্যবসা প্রতিষ্ঠিত হয়।
পরিচালনা
ফুডপান্ডার অনলাইনে খাদ্য অর্ডারের কাজ তাদের মোবাইল অ্যাপ ও ওয়েবসাইটের মাধ্যমে ক্রেতারা সম্পন্ন করে থাকেন। ক্রেতারা খাদ্য অর্ডার করতে মোবাইল অ্যাপ অথবা ওয়েবসাইটের মাধ্যমে প্রবেশ করে নিকটস্থ রেস্তোরাঁর মাধ্যমে খাবার অর্ডার করে নিতে পারেন এবং ফুডপান্ডার কর্মীরা তা নির্দিষ্ট সময়ের মধ্যে ক্রেতার কাছে পৌঁছে দিয়ে থাকেন। ফুডপান্ডার বর্তমানে এশিয়ার ১৪টি দেশে ও ইউরোপের ৩টি দেশে তাদের সেবা দিচ্ছে,যার মধ্যে রয়েছে:
অর্থায়ন
বর্তমানে কোম্পানিটির মূলধন ৩১৮ মিলিয়ন ডলারে পৌঁছেছে। ২০১৩ সালের এপ্রিলে ফুডপান্ডাকে শুরুর দিকে ২০ মিলিয়ন ডলার অর্থায়ন করে ইনভেস্টমেন্ট এবি কিনেভিক, পেনোমেন ভেঞ্চার এবং রকেট ইন্টারনেট কোম্পানিত্রয়। ২০১৩ সালের সেপ্টেম্বরে আইএমইএনএ (iMENA) নামক কোম্পানিও ফুডপান্ডাকে ব্যবসায়িক কাজে ৮ মিলিয়ন ডলার অর্থায়ন করে। ২০১৪ সালের ফেব্রুয়ারিতেও গ্রুপ অব ইনভেস্টর এবং পেনোমেন ভেঞ্চার থেকেও ২০ মিলিয়নের অধিক অর্থায়ন আসে। একই বছরের আগস্টের ১১ তারিখে ফুডপান্ডা ঘোষণা করে যে গ্রুপ অব ইনভেস্টর থেকে আরও ৬০ মিলিয়ন ডলারের অর্থ সাহায্য আসে। এছাড়াও কোম্পানিটি পরবর্তীতে আরও বিভিন্ন অর্থ বিনিয়োগকারী সংস্থা হতে অর্থ সাহায্য নেয়।
পুনঃব্র্যান্ডিং
২০১৭ সালের ১ নভেম্বর ফুডপান্ডা তাদের লোগো কমলা রঙ থেকে পরিবর্তন করে বর্তমান সংস্করণ গোলাপি রঙে হালনাগাদ করে। ফুডপান্ডার মূল ব্র্যান্ড ডেলিভারি হিরো তাদের লোগোতে পরিবর্তন আনার পর, ফুড পান্ডার লোগোতেও পরিবর্তন করা হয়। কোম্পানি অনুযায়ী তাদের নতুন লোগোটি পূর্বের তুলনায় আরও স্মরণীয় হবে বলে মনে করেন তারা। ফুডপান্ডার আরেকটি সহযোগী কোম্পানি হচ্ছে ফুডুরা, যেটির অনুকরণেই বর্তমান লোগো ডিজাইন করা হয়েছে।
মুন্তাখাব হাদিস
মুন্তাখাব হাদীস হল মুহাম্মদ ইউসুফ কান্ধলভি কর্তৃক আরবিতে লিখিত হাদীসের একটি সংকলন। এই সংকলনটি ছয়টি গুণের উপর করা হয়েছে যেমনঃ কালিমায়ে তাইয়্যেবা, নামায, এলেম ও যিকির, একরামে মুসলিম, এখলাসে নিয়ত এবং দাওয়াত ও তাবলীগ। আর অতিরিক্ত একটি অধ্যায় "অহেতুক কথাবার্তা ও অনর্থক কাজকর্ম থেকে বাঁচিয়া থাকা"।উক্ত গ্রন্থের বিবৃতি তাবলীগ জামাআত উদ্ধৃতি হিসেবে দিয়ে থাকে এবং সোগুলো বাস্তবায়ন করার চেষ্টা করে থাকে। বর্তমানে এর নামকরণ করা হয়েছে ছয় সিফাত। বইটির বর্তমান সংসকরণটি লিখেছেন লেখকের নাতি মুহাম্মদ সাদ কান্ধলভি, যিনি বইটির উর্দু অনুবাদও করেন। গ্রন্থটি তাবলিগ জামাতে অতি জনপ্রিয় ও সেখানে ব্যাপকভাবে ব্যবহৃত হয়।
সালার দে কারকোতে
থাম্ব|সালার দে কারকোতে দক্ষিণ থেকে দেখা থাম্ব|সালার দে কারকোতে। সালার দে কারকোতে (সালার দে সান মার্তিন নামেও পরিচিত) হল উত্তর চিলির একটি লবণাক্ত ভূমি । এটি ওইয়াগুয়ে নামক একটি গ্রামের দক্ষিণ-পশ্চিমে প্রায় ১০৮ বর্গ কিমি এলাকা জুড়ে অবস্থিত। এর পৃষ্ঠতলের উচ্চতা ৩৬৯০ মিটার। এলাকার ভূদৃশ্য আগ্নেয়গিরিময়, পূর্বে ওইয়াগুয়ে এবং উত্তরে আউকানকিলচা আগ্নেয়গিরি রয়েছে। সালার দে কারকোতে পশ্চিমে লোয়া নদীর অববাহিকা দ্বারা এবং দক্ষিণে সালার দে আসকোতান লবণাক্ত অববাহিকা দ্বারা বেষ্টিত।
সালার দে কারকোতে একটি প্রাচীন হ্রদের অবশিষ্টাংশ। পূর্বে মিনচিন হ্রদের সাথে এর একটি সংযোগ ছিল। আজকাল, সেই হ্রদের কেবল চিহ্নটুকুই অবশিষ্ট রয়েছে যা পরস্পর বিচ্ছিন্ন কয়েকটি ছোট ছোট জলাশয়ে বিভক্ত। এই জলাশয়গুলি বর্তমানে এই লবণাক্ত ভূমির পশ্চিম সীমানা বরাবর প্রায় ৩ থেকে ৪ বর্গ কিমি এলাকা জুড়ে ছড়িয়ে আছে। এইসব অবশিষ্ট জলাশয়গুলির মধ্যে একটি হল লাগুনা ভের্দে (সবুজ লেগুন)।
মিশরীয় নারী পথশিল্পীরা
মিশরীয় নারী পথশিল্পীরা ২০১১ সালের বিপ্লবের পর মিশরে একটি সাধারণ ঘটনা হয়ে উঠে। এই ধরনের শিল্পীরা মিশরে নারী-সংক্রান্ত অনেক সমস্যা সমাধানের একটি উপায় হয়ে উঠে, যা কেবল রাজনৈতিক উন্নয়নের সাথে সম্পর্কিত নয়, বরং সমাজে নারীর অবস্থা ও যৌন হয়রানি বিষয়েও কাজ করে। উল্লেখযোগ্য মহিলা শিল্পীদের মধ্যে রয়েছে আয়া তারেক এবং হেন্ড খেরা। তাদের সহযোগিতায় রয়েছে উইমেন অন ওয়ালস এবং নূনেসওয়ার মতো সংগঠন।
পটভূমি
পথশিল্পীরা প্রকৃতির মাঝে তাদের কাজ করে কিন্তু সাংস্কৃতিক বা রাজনৈতিক নিপীড়নের দ্বারা চুপ হয়ে যায়। সাধারণত পথশিল্পীরা সুপরিকল্পিত বা পরিকল্পিত নির্দিষ্ট সমস্যা বা বিষয় সম্পর্কে বার্তা দিয়ে থাকে। ২০১৪ সালে টিভি চ্যানেল আল জাজিরার এক নিবন্ধে, উইমেন অন ওয়ালসের প্রতিষ্ঠাতা মিয়া গ্রোনডহল বলেন, "পথশিল্পী হলো সববিষযয়ে কাজ করে যেমন মানুষকে শক্তিশালী করা, মানুষের সাথে থাকা, মানুষের কথা শোনা।" শহুরে জীবন শহরের ভবনের সীমাবদ্ধতার মধ্যে কেন্দ্রীভূত করে। পথশিল্পীরা এর অস্তিত্বের পিছনে বিবৃতিগুলি অনিবার্য করে তোলে। অ্যাঞ্জি বালাতা বলেন, "প্রত্যেকে দেখে আবার বার্তাও পায় - কিন্তু এটি গ্রহণ করতে চায় না।" যেসব সমাজে কিছু  নির্দিষ্ট দলকে সামাজিক ও রাজনৈতিক পরিবেশে সমান মর্যাদা দেওয়া হয় না, সেখানে বক্তব্যটি একটি আউটলেট।
মিশরে ২০১১ সালের বিপ্লবের আগে, পথশিল্পীদের সাধারণ উপস্থিতি ছিল না। ২০১১ সালের আগে পাবলিক স্পেসকে ক্যানভাস হিসেবে ব্যবহার করতেন মাত্র কয়েকজন শিল্পী। এই সময়ের আগে, পথশিল্পীকে সন্দেহজনক হিসাবে দেখা হত এবং আইন দ্বারা বন্ধও করা হত। পথশিল্পীরা মিশরের প্রাক্তন প্রেসিডেন্ট হোসনি মুবারেককে ক্ষমতাচ্যুত করার ব্যাপারে আন্দোলন করে। তাদের পুরুষ ও মহিলারা সামরিক শাসনের বিরুদ্ধে কথা বলে। বিপ্লব সমাপ্তির পরও তারা প্রতিবাদ অব্যাহত রাখে। তারা কিছু বিষয়ে মুসলিম ব্রাদারহুড এবং লিঙ্গ বৈষম্যের বিরুদ্ধে কথা বলে।  মিশরীয় বিপ্লবের পর পথশিল্পীরা “উইমেন অন ওয়ালস” এর  সহযোগিতার পথ তৈরি করেছে যারা নারীর অধিকার নিয়ে কাজ করে। একজন পথশিল্পী বলেন, "আপনি যদি মিশরের মানুষকে কিছু বলতে চান, তাহলে রাস্তায় বলতে হবে।" এভাবে পথশিল্পীরা মিশরে মতামত প্রকাশ করার উপায় হয়ে উঠে।
ইউনিট ৮৮
ইউনিট ৮৮ ছিল একটি নব্য-নাৎসি সংস্থা যা কলিন উইলসন কর্তৃক ওয়েলিংটনে প্রতিষ্ঠিত হয়েছিল এবং এটি নিউজিল্যান্ডের অকল্যান্ডে অবস্থিত। সংস্থাটি ১৯৯৭-১৯৯৮ সাল পর্যন্ত সবচেয়ে সক্রিয় ছিল এবং এখন বিলুপ্ত।
মিশরীয় নারী পথশিল্পীরা
পথশিল্পী নারীরা
ঐতিহ্যগতভাবে মুসলিম মহিলারা ঘরে বা ব্যক্তিগত স্থানে সীমাবদ্ধ ছিল, আর পুরুষরা ছিল পাবলিক স্থানে। পথশিল্পী মহিলাদের পাবলিক স্পেসে কথা বলা নিষিদ্ধ ছিল। নুন এল নেসওয়া, নুনউইসা ও উইমেন অন ওয়ালের মতো নারী শিল্পী গ্রুপগুলি মহিলাদের সমস্যা ও অবস্থান রাস্তায় প্রতিবাদের মাধ্যমে সমাধানের প্রচারণা চালায়।   নওনিউজার সদস্য নাওয়ারা বেলাল বলেন, "নারীরা পাবলিক স্পেসে সুবিধাজনক স্থানে নেই। আমাদের অবশ্যই মনে করতে হবে যে আমরা রাস্তায় আছি, এটা আমাদের অঞ্চল।"  এ দল ছাড়াও মিশরে অনেক স্বতন্ত্র মহিলা শিল্পী কাজ করেন। কিছুদিন আগে তাদের বিষয় ছিল নারী বা নারী-সম্পর্কিত বা নারীদেরকে অপমান করা সম্পর্কিত।  এখন মিশরের মহিলারা পথশিল্পীদের ব্যবহার করে রাজনীতিতে মন্তব্য করে, তাদের জীবনকে সরাসরি প্রভাবিত করে এমন বিষয়গুলির সম্বোধন করে এবং সচেতনতা বৃদ্ধি করে। এই শিল্পীদের সাধারণ বিষয়গুলির মধ্যে রয়েছে- মিশরে মহিলাদের অবস্থা, লিঙ্গ বৈষম্য এবং দেশে যৌন নিপীড়নের উচ্চ হার রোধ করা।
গুরুত্বপূর্ণ পথশিল্পী ও সহযোগিতা
সুপরিচিত আরব ব্লগারের মতে, "শহরে সুজি", আয়া তারেক একজন আলেকজান্দ্রিয়ান পথশিল্পী। প্রথম স্বীকৃত মিশরীয় পথশিল্পীদের একজন। মিশরে বিপ্লবের আগে পথশিল্পীর কাজ শুরু করেছিলেন এবং পথশিল্পীকে "একটি খোলা গ্যালারি" হিসাবে উল্লেখ করেছিলেন। সুপরিচিত মিশরীয় পথশিল্পী হেন্ড খেরা একজন সক্রিয় অংশগ্রহণকারী। খেরা মিশরের সামাজিক রীতিনীতি নিয়ে প্রশ্ন তুলেন, একজন নারী হিসেবে তার ব্যক্তিগত অভিজ্ঞতা নিয়ে আলোচনা করেন এবং যৌন হয়রানি বিরোধী অভিযানে অবদান রাখেন। রোলিং স্টোন ম্যাগাজিনের সাথে এক সাক্ষাৎকারে তিনি বলেন, "আপনি লোকের সাথে কথা বলার জন্য রাস্তার একটি দেয়ালে লিখেন। যেকোনো মিডিয়া চ্যানেলের চেয়ে একটি প্রাচীর বেশি শক্তিশালী, কারণ আপনি এটিকে উপেক্ষা করতে পারবেন না ... রাস্তায় গ্রাফিটি তৈরি করে কী ঘটছে সে সম্পর্কে মানুষকে সচেতন করুন।" উইমেন অন ওয়ালস, মিয়া গ্রোনডহল এবং অ্যাঞ্জি বালতা দ্বারা শুরু। তারা নারীর অধিকার ও ক্ষমতায়নের উপর দৃষ্টি নিবদ্ধ করে। তারা রাজনৈতিক, অর্থনৈতিক, সামাজিক এবং সাংস্কৃতিক বিষয় নিয়ে কাজ করে। মিশর ও জর্ডানে ৬০ এরও বেশি শিল্পী কাজ করছেন। এই গ্রুপটি মিশরে নারীদের দৃষ্টিভঙ্গি পরিবর্তনের দিকে মনোনিবেশ করে। তারা গ্রাফিতি হারিমি (মহিলা গ্রাফিতি) মাধ্যমে সামাজিক নিষেধাজ্ঞা ভাঙে। নওনিউজ পাবলিক স্পেসে কথা বলার জন্য নারীদের উৎসাহিত করে। তারা মানুষকে নারীর ইতিবাচক চিত্র দিতে চায় এবং প্রায়শই সুপরিচিত মহিলা চিত্রকে তাদের শিল্পের বিষয় হিসাবে ব্যবহার করে।
ইউনিট ৮৮
'HH' বা হেইল হিটলারের পাঠ হিসাবে ৮৮ ব্যবহার করার জন্য সংস্থাটির নামকরণ করা হয়েছে যা সাধারণত নব্য-নাৎসি গোষ্ঠী দ্বারা ব্যবহার করা হয়, তারা তাদের নীতিবাক্য হিসাবে বর্ণবাদী স্কিনহেড আন্দোলন ব্লাড অ্যান্ড অনার নামটিও ব্যবহার করেছিল। তারা ওয়েলিংটনে কার্যক্রম প্রসারিত করার চেষ্টা করেছিল, শহরে প্রচারণা চালিয়েছিল। নিউজিল্যান্ডের অন্যতম সহিংস গোষ্ঠী হিসাবে দেখা, ইউনিট 88 যুক্তি দিয়েছে যে তারা শুধুমাত্র আত্মরক্ষার জন্য সহিংসতাকে ব্যবহার করেছে।
ইউনিট ৮৮ পুনঃপ্রতিষ্ঠার জন্য কিছু প্রচেষ্টা করা হয়েছে, কিন্তু এটি নিষ্ক্রিয় থেকে গেছে। অন্যান্য স্কিনহেড যারা ইউনিট ৮৮-এর প্রাথমিক গঠনের অংশ ছিল তারা দক্ষিণ অকল্যান্ডের ফ্রন্টলাইন স্কিনহেডস এর মতো অন্যান্য গ্রুপ গঠন করেছিল এবং কেও কে৯ অন্য উদীয়মান অকল্যান্ড গ্রুপ সাইকো স্কিনস এর সাথে যোগ দিয়েছে।
ইউক্রেনের শহর
thumb|right|কিয়েভ
ইউক্রেনের দুই-তৃতীয়াংশ লোক শহরে বাস করেন। কিয়েভ দেশের বৃহত্তম শহর ও রাজধানী। এটি ইউক্রেনের অর্থনৈতিক, সাংস্কৃতিক ও শিক্ষা কেন্দ্র। খার্কিভ শহর প্রকৌশলবিদ্যা, মেশিন কারখানা, ও শিক্ষা প্রতিষ্ঠানের জন্য বিখ্যাত। দ্‌নিপরোপেত্রভ্‌স্ক শহর ধাতু নিষ্কাশন ও উড়োজাহাজ নির্মাণ শিল্পের জন্য পরিচিত। দোনেত্‌স্ক শহর খননশিল্প ও ধাতু নিষ্কাশনের জন্য পরিচিত। ওদেসা শহর কৃষ্ণ সাগরের তীরে অবস্থিত দেশের বৃহত্তম সমুদ্র বন্দর।
জাতীয় সড়ক ১৪ (ভারত)
জাতীয় সড়ক ১৪ (পূর্বে এনএইচ ৬০) হল ভারতের একটি জাতীয় সড়ক। এই জাতীয় সড়কটি পশ্চিমবঙ্গ রাজ্যের মুর্শিদাবাদ জেলার মোরগ্রাম থেকে শুরু হয়ে পশ্চিম মেদিনীপুর জেলার খড়গপুরে শেষ হয়েছে। সড়কটি মোরগ্রামে জাতীয় সড়ক ১২-এর সঙ্গে যুক্ত হয়েছে এবং খড়গপুরে জাতীয় সড়ক ১৬-এর সঙ্গে যুক্ত হয়েছে। জাতীয় সড়কটির মোট দৈর্ঘ্য হল ।
দ্য হিমালয়ান টাইমস
দ্য হিমালয়ান টাইমস একটি ইংরেজি ভাষার ব্রডশিট পত্রিকা যা প্রতিদিন নেপালে প্রকাশিত এবং বিতরণ করা হয়। প্রধান সম্পাদক হলেন প্রকাশ রিমাল। 2018 সালে প্রেস কাউন্সিল নেপাল দ্বারা প্রকাশিত বার্ষিক সংবাদপত্রের শ্রেণিবিন্যাসের প্রতিবেদনে, এটি এ+ বিভাগে স্থাপন করা হয়েছে, এটি সর্বোচ্চ সম্ভাব্য র‌্যাঙ্ক।
সংবাদপত্রটি ২০০১ সালের ২৩ নভেম্বর প্রতিষ্ঠিত হয়েছিল। এটি কাঠমান্ডুর অনামনগরে ভিত্তিক। এটি আন্তর্জাতিক মিডিয়া নেটওয়ার্ক নেপাল (প্রাইভেট) লিমিটেডের মালিকানাধীন, যার ফলস্বরূপ এটি এশিয়া প্যাসিফিক কমিউনিকেশনস অ্যাসোসিয়েট (এপিসিএ) নেপাল প্রাইভেট লিমিটেডের মালিকানাধীন, যেটি আবার ভারতীয় ও নেপালি বিনিয়োগকারীদের মধ্যে একটি যৌথ উদ্যোগ। কাগজের প্রতিযোগীরা বিদেশি মালিকানাধীন সংবাদপত্রের প্রবেশের বিরুদ্ধে সংগঠিত করার চেষ্টা করেছিলেন, তবে সফল হননি।
নাজমা আক্তার (রাজনীতিবিদ)
নাজমা আক্তার (জন্ম: ১ সেপ্টেম্বর ১৯৬৭) বাংলাদেশের বাগেরহাট জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
প্রাথমিক জীবন
নাজমা আক্তার ১ সেপ্টেম্বর ১৯৬৭ সালে বাগেরহাটের মোল্লাহাটে জন্মগ্রহণ করেন। তিনি এমএসএস ডিগ্রী অর্জন করেছেন।
রাজনৈতিক জীবন
নাজমা আক্তার যুব মহিলা লীগের প্রতিষ্ঠাতা সভাপতি। ২০০২ সালের ৬ জুলাই গঠিত হয় যুব মহিলা লীগ এসময় তিনি আহ্বায়ক হিসেবে দায়িত্ব পান। সংগঠনটির প্রথম সম্মেলন ২০০৪ সালের ৫ মার্চ তিনি সভাপতি নির্বাচিত হন এবং ২০২২ সালের ১৫ ডিসেম্বর পর্যন্ত এ দায়িত্ব পালন করেন। তিনি আশির দশকে ছাত্রলীগের রাজনীতির মধ্য দিয়ে রাজনীতিতে প্রবেশ করে ছিলেন ছাত্রলীগের ছাত্রী বিষয়ক সম্পাদক। ঢাকা বিশ্ববিদ্যালয়ের রোকেয়া হলের ছাত্রলীগের দুইবারের সাধারণ সম্পাদক ও রোকেয়া হল ছাত্রী সংসদের জিএস।
তিনি নবম জাতীয় সংসদের মহিলা আসন ২৪ থেকে মনোনীত সংসদ সদস্য ছিলেন। নবম সংসদে তিনি পররাষ্ট্র মন্ত্রণালয় সম্পর্কিত স্থায়ী কমিটির সদস্য ছিলেন।
কুমুদরঞ্জন দাস
কুমুদরঞ্জন দাস (মৃত্যু: ১৯ মে ১৯৬১) হলেন একজন ভারতীয় তরুণ, যিনি ভারতের অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯৬১ সালের ১৯ মে শিলচর রেলস্টেশন এলাকায় আধা-সামরিক বাহিনীর ছোড়া গুলিতে শহীদ হন।
মৃত্যু
বরাক উপত্যকায় বাংলা ভাষার আন্দোলনের ধারাবাহিকতায় ১৯৬১ সালের ১৯ মে অসমের শিলচর, করিমগঞ্জ ও হাইলাকান্দিতে হরতাল আহ্বান করা হয় এবং সিদ্ধান্ত নেয়া হয় যে, শিলচর রেলস্টেশন থেকে বিকেল ৪টার সময়সূচির ট্রেনটির সময় পার হয়ে যাওয়ার পর হরতালের পরিসমাপ্তি ঘটবে। সকালবেলায় হরতাল শান্তিপূর্ণ ভাবে অতিবাহিত হয় এবং সেদিন ভোর ৫:৪০-এর ট্রেনটির কোনো টিকিট বিক্রী হয়নি; কিন্তু, দুপুরে স্টেশনে বিএসএফ-এর সদস্যরা এসে উপস্থিত হয় সরকারি স্থাপনার নিরাপত্তা দানের উদ্দেশ্যে।
thumb|left|বরাক ভাষা আন্দোলনের সত্যাগ্রহীদের উপর সৈন্যদের লাঠিচার্জ।
বিকেল ২:৩০-এর দিকে পুলিশ কয়েক জন সত্যাগ্রহীকে গ্রেপ্তার করে একটি ট্রাকে করে নিয়ে যাওয়ার সময় পিকেটাররা এর তীব্র প্রতিবাদ করে ও ট্রাকটিতে আগুন লাগিয়ে দেয়া হয়। এর প্রেক্ষিতে বেলা ২:৩৫ নাগাদ রেলস্টেশন সুরক্ষার দায়িত্বে নিয়োজিত থাকা বিএসএফ সৈন্যরা আন্দোলনকারীদের বন্দুক ও লাঠি দিয়ে মারতে শুরু করে এবং পরবর্তী সাত মিনিটের মধ্যে আন্দোলনকারীদের লক্ষ্য করে তারা ১৭ রাউণ্ড গুলিও চালায়। এই গুলি সরাসরি ১২ জন আন্দোলনকারীর দেহে বিদ্ধ হলে কুমুদসহ ৯ জন তাতে আঘাত পেয়ে তাৎক্ষণিকভাবে নিহত হন এবং রাতে হাসপাতালে আরও একজনের মৃত্যুর পাশাপাশি পরদিন অপর একজনের মৃতদেহ পাওয়া যায় রেলস্টেশনের পার্শ্ববর্তী পুকুরপাড়ে।
স্মারক
নিহত হওয়ার পরদিন, ২০ মে, কুমুদসহ ভাষা শহীদদের মৃতদেহ নিয়ে শিলচরে বিশাল শোকমিছিল করার পর শেষকৃত্য করা হয় শিলচর শ্মশানে। তাদের স্মৃতি-বিজড়িত শিলচর রেলস্টেশনটির বর্তমান নামকরণ করা হয়েছে "ভাষা শহিদ স্টেশন, শিলচর"। শিলচর শ্মশানে কুমুদসহ ১১ জন শহীদের স্মরণে নির্মাণ করা হয়েছে ১১টি স্মৃতিস্তম্ভ এবং শিলচর রেলস্টেশনের সামনেও তৈরি করা হয়েছে তাদের প্রত্যেকের জন্য ১টি করে স্তম্ভ। এছাড়াও, শিলচর শহরের গান্ধিবাগে তাদের স্মরণে গড়ে তোলা হয়েছে শিলচর কেন্দ্রীয় শহীদ মিনার।
বহুজাতিকতা
বহুজাতিকতা (ইংরেজি: "Polyethnicity") বলতে ভিন্ন জাতিগত পটভূমির মানুষের একটি দেশে বা অন্য নির্দিষ্ট ভৌগোলিক অঞ্চলে একত্রে বসবাস করাকে বুঝায়। ব্যক্তিবর্গের নিজেদের বহু জাতির লোক বলে পরিচয় দেয়ার ক্ষমতা এবং ইচ্ছাও এর সাথে সম্পর্কিত। ভিন্ন জাতির মানুষ যখন একটি নির্দিষ্ট জায়গায় বসবাস করে, বিশেষ করে অভিবাসন, অসবর্ণ বিয়ে, বাণিজ্য, বিজয়লাভ এবং যুদ্ধ-পরবর্তী ভূমি-বিভাগের মাধ্যমে তখন এমনটি হয়ে থাকে।
প্রফেসর উইলিয়াম এইচ. ম্যাকনেইল "বহুজাতিকতা" নিয়ে তার ভাষণে উল্লেখ করেন যে, 'বিভিন্ন জাতি নিয়ে সংস্কৃতি তৈরী হওয়াই সামাজিক নিয়ম।' দেশ ও ধর্মের উপর এটির অনেক রাজনৈতিক ও সামাজিক প্রভাব রয়েছে।
সকল দেশে না হলেও বেশিরভাগ দেশেই কম বেশি বহুজাতিকতাদের লক্ষ্য করা যায়, তারমধ্যে মার্কিন যুক্তরাষ্ট্র ও কানাডাতে অধিক পরিমাণে এবং জাপান ও পোল্যান্ড-এ তুলনামূলক কম।
বহুজাতিকতাের পরিমাণের বিরুদ্ধে সাম্প্রতিক সমাজে কিছু বিতর্কের জন্ম দিচ্ছে, তারমধ্যে একটি বিশ্বাস হচ্ছে, এটি প্রত্যেক সমাজের সবলতাকে দূর্বল করে দিচ্ছে এবং আরেকটি ধারণা হচ্ছে বহুজাতিকতা দেশের রাজনৈতিক- জাতিগত ব্যাপারগুলো নির্দিষ্ট জাতির জন্য আলাদা আইন হলে বেশি ভালভাবে কার্যকর করা যায়।
রাজনীতির ওপর প্রভাব
বহুজাতিকতা রাষ্ট্রে বিভেদ সৃস্টি করে, রাজনৈতিকভাবে স্থানীয় ও জাতীয় সরকারের সব জাতিগোষ্ঠীকে সন্তুষ্ট করার প্রচেষ্টাকে জটিল করে তোলে। বহু রাজনীতিবিদ তাদের দেশে বিভিন্ন জাতিগত পরিচয়ে এবং পুরো জাতির সামগ্রিক পরিচয়ে সমতা আনার চেষ্টা করেন। জাতীয়তাবাদও এসব রাজনৈতিক বিতর্কে বড় ভূমিকা রাখে কারণ বহুজাতিকতা রাষ্ট্রের জাতীয়তাবাদের গণতান্ত্রিক বিকল্প হলো সাংস্কৃতিক বহুত্ববাদ এবং ক্ষমতা ভাগাভাগি। জাতিয়তাবাদের ধারণাটি জাতিগত হবার পরিবর্তে সামাজিক হওয়ার ফলে সাংস্কৃতিক বৈচিত্র্য, পরিচয় ভাগাভাগি করার চেতনা এবং বংশের উপর ভিত্তি না করেই সম্প্রদায় গঠিত হয়। একাধিক সাংস্কৃতি নিয়ে গঠিত রাষ্ট্রগুলো সাংবিধানিকভাবে বিকেন্দ্রিক বা এককেন্দ্রিক হতে পারে (যেমন গ্রেট ব্রিটেন) বা ফেডারেল রাষ্ট্র (যেমন বেলজিয়াম, সুইজারল্যান্ড, বা কানাডা)। এইসব বহুজাতিকতা অঞ্চলে জাতিগত দলগুলো রাষ্ট্রবিরোধী হয় না তবে তারা রাষ্ট্রে সর্বোচ্চ ক্ষমতা দাবি করে। অনেক বহুজাতিকতা রাষ্ট্র তাদের শাসনকার্যের সিদ্ধান্ত নিতে এসব সংকটের মুখোমুখি হয়। নিচে এমন কিছু রাষ্ট্র ও অঞ্ছলের এসব সমস্যা ও তার প্রভাব উল্লেখ করা হলোঃ
এফটিডাব্লিউ চ্যাম্পিয়নশিপ
'দ্য এফটিডাব্লিউ (ফাক দ্য ওয়ার্ল্ড) হেভিওয়েট চ্যাম্পিয়নশিপ' (ব্রুকলিন ওয়ার্ল্ড চ্যাম্পিয়নশিপ নামেও পরিচিত) একটি বিকল্প পেশাদার কুস্তি শিরোপা। শিরোপাটি লুপ্ত পেশাদার কুস্তি সংস্থা এক্সট্রিম চ্যাম্পিয়নশিপ রেসলিং (ইসিডাব্লিউ) কর্তৃক প্রবর্তিত। শিরোপাটি ইসিডাব্লিউতে ১৪ মে, ১৯৯৮ হতে ২১ মার্চ, ১৯৯৯ পর্যন্ত সক্রিয় ছিল। বর্তমানে অল এলিট রেসলিং-এ সক্রিয় শিরোপাটি ওয়ার্ল্ড রেসলিং এন্টারটেইনমেন্ট ( ডাব্লিউডাব্লিউই)-এর মিলিয়ন ডলার চ্যাম্পিয়নশিপের অনুরূপ অনুমোদনবিহীন শিরোপা। বর্তমান ধারক রিকি স্টার্কস এবং এটি রিকি'র প্রথম শিরোপা।
এক্সট্রিম চ্যাম্পিয়নশিপ রেসলিং (১৯৯৮-১৯৯৯)
১৯৯৮ সালে ইসিডাব্লিউ ওয়ার্ল্ড হেভিওয়েট চ্যাম্পিয়ন শেন ডগলাস সাইনাসে মারাত্মক সংক্রমণ এবং কনুইয়ের আঘাতে জর্জরিত ছিলেন। এছাড়াও স্বাস্থ্যগত কারণে ইসিডাব্লিউর দুই কুস্তিগির ট্যাজ এবং অল স্নো'র মধ্যকার রেসলপালুজা'৯৮-এর খেলা অনুষ্ঠিত হয়নি। খেলা না হওয়ার গল্পক্রমে ক্ষতিপুষিয়ে নিতে এবং ইসিডাব্লিউ'র ভক্তদের মাঝে আগ্রহ ধরে রাখার জন্য ইসিডব্লিউর কর্ণধার পল হেইম্যান এফটিডাব্লিউ হেভিওয়েট চ্যাম্পিয়নশিপ তৈরি করেছিলেন। শিরোপাটি প্রথম ট্যাজকে দেয়া হয় কারণ ট্যাজের 'বদ কিন্তু অনর্থক নয়' মনোভাবের কারণে শিরোপাটি তারজন্য মানানসই ছিল।
১৪ মে, ১৯৯৮-এ ইসিডাব্লিউ'র ইট এইন্ট সিনফিল্ড অনুষ্ঠানে ট্যাজ এফটিডব্লিউ হেভিওয়েট চ্যাম্পিয়নশিপ তৈরির ঘোষণা করেছিলেন। গল্পক্রম অনুযায়ী, ইসিডাব্লিউ চ্যাম্পিয়ন শেন ডগলাস আঘাত পাওয়ার কারণে ট্যাজের মুখোমুখি হতে অস্বীকার করেন ফলে ইসিডাব্লিউ ওয়ার্ল্ড হেভিওয়েট চ্যাম্পিয়নশিপের ম্যাচ খেলতে না পারার কারণে ট্যাজ হতাশ হয়েছিলেন। এসময় ট্যাজ নিজেকে "আসল" বিশ্ব শিরোপাজয়ী বা ওয়ার্ল্ড চ্যাম্পিয়ন হিসাবে দাবী করেছিলেন এবং নিজের জন্য এই শিরোপা তৈরি করেছিলেন। শিরোপা প্রতিষ্ঠার পাশাপাশি ট্যাজ এই শিরোপা অক্ষুণ রাখার লড়াইও করতেন। ট্যাজ  বিশ্বাস করেন যে এটি ইসিডাব্লিউ'র শীর্ষ শিরোপা-ইসিডাব্লিউ ওয়ার্ল্ড হেভিওয়েট চ্যাম্পিয়নশিপের চেয়ে বেশি প্রশংসা পেয়েছিল। ইসিডাব্লিউ শিরোপাটিকে "অস্বীকৃত" হিসাবে প্রচার করেছিল।
ট্যাজ একবার এই শিরোপা হাতছাড়া করেন। ১৯ ডিসেম্বর, ১৯৯৮-এ সাবু'র বিরুদ্ধে শিরোপা রক্ষার এক ম্যাচে তিনি সেচ্ছায় হেরে যান (তিনি আত্মবিশ্বাসী ছিলেন যে আসন্ন ওয়ার্ল্ড হেভিওয়েট শিরোপা লড়াইয়ে শেন ডগলাসকে পরাস্ত করবেন, এবং তখন আর এফটিডব্লিউ হেভিওয়েট চ্যাম্পিয়নশিপের দরকার থাবেনা। ২১ মার্চ, ১৯৯৯-এ ইসিডাব্লিউ'র লিভিং ডেনজারাসলি  অনুষ্ঠানে ট্যাজ এই শিরোপা আবার জয় করেন। এসময় তিনি ইসিডাব্লিউ'র ওয়ার্ল্ড হেভিওয়েট  শিরোপাধারী ছিলেন। সাবু'র বিরুদ্ধে শিরোপা বনাম শিরোপা  ম্যাচে জয়ী হয়ে ট্যাজ ইসিডাব্লিউ ওয়ার্ল্ড হেভিওয়েট চ্যাম্পিয়নশিপের সাথে এফটিডব্লিউ হেভিওয়েট চ্যাম্পিয়নশিপকে একীভূত করেছিলেন।  ট্যাজ ইসিডাব্লিউ'র  একমাত্র ওয়ার্ল্ড হেভিওয়েট চ্যাম্পিয়ন হিসেবে ওয়ার্ল্ড হেভিওয়েট চ্যাম্পিয়নশিপ বেল্টটি ব্যবহার শুরু করেন।
অল এলিট রেসলিং (২০২০-বর্তমান)
৮ জুলাই, ২০২০-এ প্রচারিত অল এলিট রেসলিং-এর ফাইটার ফেস্টে কোভিড-১৯ সংক্রমণের হাত থেকে রক্ষা পাওয়ার জন্য এইডাব্লিউ ওয়ার্ল্ড চ্যাম্পিয়নশিপ শিরোপাধারি জন মক্সলি ব্রায়ান কেজের বিরুদ্ধে শিরোপা রক্ষার লড়াইয়ে অংশ না নিলে ট্যাজ এই শিরোপাটি পুনরায় সক্রিয় করে ব্রায়ান কেজকে পুরস্কার দেন।
টীকা
শিরোপাটি তৈরীর সময় ট্যাজকে একটি ইসিডব্লিউ টেলিভিশন চ্যাম্পিয়নশিপ-এর বিবর্তিত বেল্ট দেয়া হয়েছিল। কমলা রঙের ঐ বেল্টের মূল পাত বা প্লেটের উপরে একটি 'ট্যাজ' লোগো এবং "এফটিডাব্লিউ"-এর স্টিকার দিয়ে 'টেলিভিশন' শব্দটা ঢাকা থাকতো। "এফটিডাব্লিউ" স্টিকারগুলি কৌশলগতভাবে বেল্টের মাঝখানে "টেলিভিশন" শব্দের পাশাপাশি পাশের প্লেটগুলিতে মার্কিন যুক্তরাষ্ট্র এবং যুক্তরাজ্যের পতাকার উপরে লাগানো হতো। কয়েক মাস পরে শন ডগলাসের বিরুদ্ধে সাবু এবং রব ভ্যান ডেমে র জোট বাধার জন্য ট্যাজকে উৎসাহ দিতে বিল আলফোনসো বেল্টের সেন্টারপ্লেটে খোদাই করা একটি "ট্যাজ" লোগো সহ সম্পূর্ণ নতুন এবং আসল এফটিডাব্লিউ বেল্ট ট্যাজকে উপহার দেন।
দ্য রাইজ এন্ড ফল অব ইসিডাব্লিউ প্রামাণ্যচিত্রে দেয়া এ সাক্ষাৎকারে ট্যাজ বলেছিলেন যে সাবুর বিপক্ষে ম্যাচে তিনি যখন নতুন বেল্টটি হারিয়েছিলেন, তখন ট্যাজের নাম বেল্টে স্থায়ীভাবে সংযুক্ত থাকার কারণে সাবু মানুষিকভাবে বিচলিত হয়ে পড়েছিলেন। এরপরে, সাবু এই বেল্ট প্রদর্শনের সময়, অ্যাথলেটিক টেপ দিয়ে ট্যাজের লোগোটি ঢেকে রাখতেন এবং টেপের উপর নিজের নাম লিখে রাখতেন।
জামালপুর কমিউটার
জামালপুর কমিউটার (ট্রেন নাম্বার-৫১/৫২) বাংলাদেশ রেলওয়ের একটি যাত্রীবাহী ট্রেন। দেওয়ানগঞ্জ বাজার থেকে ঢাকা যাত্রাপথে জামালপুর জেলা, ময়মনসিংহ জেলা ও গাজীপুর জেলাকে সংযুক্ত করে।
যাত্রী
জামালপুর কমিউটার বৃহত্তর ময়মনসিংহ বাসীর ঢাকা যাওয়ার একটি জনপ্রিয় ট্রেন। এই ট্রেনে প্রায় সবসময় যাত্রীচাপ থাকে।
যাত্রাপথ
জামালপুর কমিউটার জামালপুর> ময়মনসিংহ> গাজীপুর> ঢাকা রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।
স্টেশন তালিকা
জামালপুর কমিউটার যেসকল রেলওয়ে স্টেশন দিয়ে চলাচল করে:
সময়সূচি
জামালপুর কমিউটার,
মান্না দে
প্রবোধ চন্দ্র দে ডাক নাম মান্না দে (জন্ম: মে ১, ১৯১৯; মৃত্যু: ২৪ অক্টোবর, ২০১৩ ) ছিলেন ভারতীয় উপমহাদেশের অন্যতম সেরা সংগীত শিল্পী এবং সুরকারদের একজন। হিন্দি, বাংলা, মারাঠি, গুজরাটিসহ প্রায় ২৪টি ভাষায় তিনি ষাট বছরেরও অধিক সময় সংগীত চর্চা করেছিলেন। আলিপুরদুয়ারে তাঁর গুণগ্রাহী দেবপ্রসাদ দাস নিজের বাড়িতে মান্না দে সংগ্রহশালা তৈরি করেছেন। বৈচিত্র্যের বিচারে তাঁকেই ভারতীয় গানের ভুবনে সবর্কালের অন্যতম সেরা গায়ক হিসেবে স্বীকার করে থাকেন অনেক বিশেষজ্ঞ সংগীত বোদ্ধা। কলকাতায় ২০১৯ খ্রিস্টাব্দে এই কিংবদন্তি সংগীত শিল্পী তথা সুরকারের জন্ম শতবর্ষ অত্যন্ত শ্রদ্ধার সঙ্গে পালন করা হয়। কলকাতাতেই প্রায় একশো অনুষ্ঠানের আয়োজন করা হয়েছিল। উত্তর কলকাতায় তাঁর বাসস্থানের কাছে মর্মর মূর্তি স্থাপন করা হয়।
মান্না দে গায়ক হিসেবে ছিলেন আধুনিক বাংলা গানের জগতে সর্বস্তরের শ্রোতাদের কাছে ব্যাপকভাবে জনপ্রিয় ও সফল সংগীত ব্যক্তিত্ব। এছাড়াও, হিন্দি এবং বাংলা সিনেমায় গায়ক হিসেবে অশেষ সুনাম অর্জন করেছেন। মোহাম্মদ রফি, কিশোর কুমার, মুকেশের মতো তিনিও ১৯৫০ থেকে ১৯৭০ খ্রিস্টাব্দের দশক পর্যন্ত ভারতীয় চলচ্চিত্র জগতে সমান জনপ্রিয়তা অর্জন করেন। সংগীত জীবনে তিনি সাড়ে তিন হাজারেরও বেশি গান রেকর্ড করেন। সংগীত ভুবনে তাঁর এই অসামান্য অবদানের কথা স্বীকার করে ভারত সরকার ১৯৭১ খ্রিস্টাব্দে পদ্মশ্রী, ২০০৫ খ্রিস্টাব্দে পদ্মবিভূষণ এবং ২০০৭ খ্রিস্টাব্দে দাদাসাহেব ফালকে সম্মাননায় অভিষিক্ত করে। ২০১১ খ্রিস্টাব্দে পশ্চিমবঙ্গ সরকার তাঁকে রাজ্যের সর্বোচ্চ অসামরিক সম্মান বঙ্গবিভূষণ প্রদান করে।
জীবনী
বাবা - পূর্ণ চন্দ্র এবং মা - মহামায়া দে’র সন্তান মান্না দে ১ মে ১৯১৯ সালে জন্মগ্রহণ করেন। বাবা-মায়ের সংস্পর্শ ছাড়াও, পিতৃসম্বন্ধীয় সর্বকনিষ্ঠ কাকা সঙ্গীতাচার্য (সঙ্গীতে বিশেষভাবে দক্ষ শিক্ষক) কে.সি. দে (পূর্ণনাম: কৃষ্ণ চন্দ্র দে) তাকে খুব বেশি অনুপ্রাণিত ও উৎসাহিত করেছেন। দে তার শৈশব পাঠ গ্রহণ করেছেন ‘ইন্দু বাবুর পাঠশালা’ নামে একটি ছোট প্রাক-প্রাথমিক বিদ্যালয়ে। তারপর তিনি স্কটিশ চার্চ কলেজিয়েট স্কুল এবং স্কটিশ চার্চ কলেজে স্নাতক শিক্ষাগ্রহণ করেছিলেন। স্কটিশ চার্চ কলেজে অধ্যয়নকালীন তিনি তার সহপাঠীদেরকে গান শুনিয়ে আসর মাতিয়ে রাখতেন। তিনি তার কাকা কৃষ্ণ চন্দ্র দে এবং উস্তাদ দাবির খানের কাছ থেকে গানের শিক্ষা লাভ করেন। ঐ সময়ে মান্না দে আন্তঃকলেজ গানের প্রতিযোগিতায় ধারাবাহিকভাবে তিন বছর তিনটি আলাদা শ্রেণীবিভাগে প্রথম হয়েছিলেন।
প্রথম জীবন
মান্না দে ১৯৪২ সালে কৃষ্ণ চন্দ্র দে’র সাথে বোম্বে (বর্তমান মুম্বাই) দেখতে আসেন। সেখানে শুরুতে তিনি কৃষ্ণ চন্দ্র দে’র অধীনে সহকারী হিসেবে এবং তারপর শচীন দেব বর্মণ (এস.ডি. বর্মণ) এর অধীনে কাজ করেন। পরবর্তীতে তিনি অন্যান্য স্বনামধন্য গীতিকারের সান্নিধ্যে আসেন এবং তারপর স্বাধীনভাবে নিজেই কাজ করতে শুরু করেন। ঐ সময় তিনি বিভিন্ন হিন্দি চলচ্চিত্রের জন্য সঙ্গীত পরিচালনার পাশাপাশি উস্তাদ আমান আলি খান এবং উস্তাদ আব্দুল রহমান খানের কাছ থেকে হিন্দুস্তানী শাস্ত্রীয় সঙ্গীতে তালিম নেন।
প্রাথমিক পেশাগত জীবন
‘তামান্না’ (১৯৪৩) চলচ্চিত্রে গায়ক হিসেবে মান্না দে‘র অভিষেক ঘটে। সুরাইয়া’র সাথে দ্বৈত সঙ্গীতে গান এবং সুরকার ছিলেন কৃষ্ণ চন্দ্র দে। ঐ সময়ে গানটি ভীষণ জনপ্রিয়তা অর্জন করেছিল। 'মশাল' (১৯৫০) ছবিতে শচীন দেব বর্মণের গীত রচনায় ‘ওপার গগন বিশাল’ নামে একক গান গেয়েছিলেন। এর গানের কথা লিখেছিলেন কবি প্রদীপ। ১৯৫২ সালে মান্না দে বাংলা এবং মারাঠী ছবিতে একই নামে এবং গল্পে ‘আমার ভূপালী’ গান গান। এরফলেই তিনি প্রতিষ্ঠিত ও পাকাপোক্ত করেন এবং জনপ্রিয় গায়ক হিসেবে সঙ্গীতপ্রেমীদের কাছ থেকে স্বীকৃতি পান।
মান্না দে ভীমসেন জোসি’র সাথে একটি জনপ্রিয় দ্বৈত গান ‘কেতকী গুলাব জুহি’ গান। এছাড়াও, তিনি কিশোর কুমারের সাথে আলাদা গোত্রের দ্বৈত গান হিসেবে ‘ইয়ে দোস্তী হাম নেহী তোড়েঙ্গে (শোলে)’ এবং ‘এক চতুর নার (পডোসন)’ গান। এছাড়াও, মান্না দে শিল্পী ও গীতিকার হেমন্ত মুখোপাধ্যায় (হেমন্ত কুমার)সহ আরো বেশকিছু গীতিকারের সাথে বাংলা ছবিতে গান গেয়েছিলেন। দ্বৈত সঙ্গীতে লতা মঙ্গেশকরের সাথে ‘কে প্রথম কাছে এসেছি (শঙ্খবেলা)’ গান করেছেন। রবীন্দ্র সঙ্গীতসহ প্রায় ৩৫০০ গান গেয়েছেন মান্না দে। তিনি অসংখ্য শ্যামাসংগীত গান করেছেন!
পারিবারিক প্রেক্ষাপট
কেরলর মেয়ে সুলোচনা কুমারনকে ১৮ ডিসেম্বর ১৯৫৩ সালে বিয়ে করেন। তাদের দুই কন্যা রয়েছে: সুরমা (জন্মঃ ১৯ অক্টোবর ১৯৫৬ সালে) এবং সুমিতা (জন্মঃ ২০ জুন ১৯৫৮ সালে)। মান্না দে পঞ্চাশ বছরেরও বেশি সময় মুম্বাইয়ে কাটানোর পর মৃত্যুর আগে পর্যন্ত বেঙ্গালুরুর কালিয়ানগর শহরে বাস করেছেন। এছাড়াও, তিনি কলকাতায়ও বাস করেছেন। মৃত্যুর কিছুদিন পূর্বেও তিনি বিভিন্ন সঙ্গীতবিষয়ক অনুষ্ঠানে যোগ দিতে বিশ্বের বিভিন্ন স্থানে ভ্রমণ করেছিলেন।
মৃত্যু
২০১৩ সালের ৮ই জুন ফুসফুসের জটিলতা দেখা দেওয়ায় মান্না দে কে বেঙ্গালুরুর একটি হাসপাতালের আইসিইউ তে ভর্তি করা হয়। ৯ই জুন, ২০১৩ সালে তার মৃত্যুর গুজব ছড়িয়ে পড়লে ডাক্তাররা এই গুজবের অবসান ঘটান এবং নিশ্চিত করেন যে তিনি তখনও বেচে আছেন তবে তার অবস্থার বেশ অবনতি হয়েছে এবং আরও কিছু নতুন জটিলতা দেখা দিয়েছে। পরবর্তিতে ডাক্তাররা তার অবস্থার কিছুটা উন্নতি হয়েছে বলে জানান। মান্না দে ২৪শে অক্টোবর ২০১৩ সালে বেঙ্গালুরুতে মৃত্যুবরণ করেন।
সাফল্য এবং খ্যাতি
মান্না দে পদ্মশ্রী এবং পদ্মবিভূষণ খেতাবসহ অসংখ্য খেতাব অর্জন করেছেন। অন্যান্য পুরস্কারের তালিকা নিম্নরূপ: ২০১১- ফিল্মফেয়ার আজীবন সম্মান প্রদান ২০১১- পশ্চিমবঙ্গ সরকার কর্তৃক বঙ্গবিভূষণ প্রদান। ২০১২- তার কৃতিত্বের জন্য ২৪ ঘণ্টা টিভি চ্যানেল আজীবন অনন্যা সম্মান প্রদান করে।
আহমেদ আলী
অ্যাডভোকেট আহমেদ আলী (১ মার্চ ১৯৩২ – ১১ জানুয়ারি ২০২০)  বাংলাদেশ আওয়ামী লীগের রাজনীতিবিদ, ভাষা সৈনিক ও ১৯৭১ সালের স্বাধীনতা যুদ্ধের একজন মুক্তিযোদ্ধা। তিনি পূর্বপাকিস্তানের প্রাদেশিক পরিষদ নির্বাচনে কুমিল্লা-১৬ আসনের (বর্তমানে ব্রাহ্মণবাড়িয়া-৫) এমএলএ ছিলেন।  কুমিল্লা জেলায় প্রথম স্বাধীনতার পতাকা উত্তোলনকারী হিসেবে পরিচিত। রাজনীতি বিষয়ক তার লেখা একাধিক বই প্রকাশ হয়েছে। তিনি পরবর্তীতে বাংলাদেশ গণপরিষদ সদস্য হিসেবেও দায়িত্ব পালন করেছিলেন।
প্রারম্ভিক ও শিক্ষা জীবন
এড.আহমেদ আলী ১ মার্চ ১৯৩২ সালে ব্রাহ্মণবাড়িয়া জেলার নবীনগর উপজেলার কাজলিয়া গ্রামে জন্মগ্রহণ করেন। পরবর্তীতে তিনি কুমিল্লা নগরীর বাগিচাগাঁওয়ে বসবাস করেন। ঢাকা বিশ্ববিদ্যালয় থেকে তিনি এলএলবি ডিগ্রি অর্জন করেন। তার নয় সন্তানের মধ্যে ৫জন মেয়ে এবং ৪জন ছেলে।
রাজনৈতিক জীবন
আহমেদ আলী বাংলাদেশ আওয়ামী লীগের প্রতিষ্ঠাকালীন সদস্য ও শেখ মুজিবুর রহমানের ঘনিষ্ঠ সহচর ছিলেন। ‘বঙ্গবন্ধুর অসমাপ্ত আত্মজীবনী’ গ্রন্থে শেখ মুজিবুর রহমান উল্লেখ করেছেন, দেশের পূর্ব- দক্ষিণাঞ্চলে গেলে তিনি আহেমদের বাসায় বিশ্রাম নিতেন। বঙ্গবন্ধু সেখানে আইনজীবী ও ভাষা সৈনিক শহীদ ধীরেন্দ্রনাথ দত্ত ও  ভারতের স্বাধীনতা সংগ্রামের সক্রিয় কর্মী অতিন্দ্রমোহন রায়ের সাথে গল্প করে সময় কাটাতেন।  সে থেকেই আহমেদ আলীর পারিবারিক বাসস্থান কুমিল্লা অঞ্চলের প্রাচীন রাজনীতির প্রাণকেন্দ্র হিসেবে পরিচিতি পায়।    বৃহত্তর কুমিল্লা জেলা আওয়ামী লীগের প্রথম প্রশাসক ও ১৯৫৩ সালে কুমিল্লা জেলা ছাত্রলীগের প্রতিষ্ঠাতা সহ-সভাপতি ছিলেন। ১৯৭০ সালে তৎকালীন পূর্বপাকিস্তানের গণপরিষদ নির্বাচনে বৃহত্তর কুমিল্লা-১৬ আসনের (বর্তমানে ব্রাহ্মণবাড়িয়া-৫) নির্বাচিত এমএলএ  হন। তার এ পদটি   ১৯৭১ সালে মেম্বার অব কনস্টিটিউশন এডমিনিস্ট্রেটর (এমসিএ) হিসেবে রূপান্তরিত হয়।  স্বাধীনতা যুদ্ধের পর ১৯৭২ সালে আহমেদ আলী বাংলাদেশ বার কাউন্সিলের  প্রথম ভাইস চেয়ারম্যান নির্বাচিত হন। ৮ ডিসেম্বর ১৯৭১ সালে কুমিল্লা জেলা পাকিস্তানি হানাদারমুক্ত হলে তিনি মুুুক্ত কুমিল্লায় প্রথম জাতীয় পতাকা উত্তোলন করেন।  কুমিল্লা জেলা বার কাউন্সিলের প্রথম নির্বাচিত চেয়ারম্যান ও ঢাকা বার কাউন্সিলের প্রথম নির্বাচিত ভাইস চেয়ারম্যান ছিলেন আহমেদ আলী।
তিনি একজন বর্ষীয়ান রাজনীতিবিদ হিসেবে সুপরিচিত ছিলেন। ত্রিপুরা জেলা ছাত্রলীগের সভাপতি ও ত্রিপুরা জেলা সর্বদলীয় রাষ্ট্রভাষা ছাত্র সংগ্রাম পরিষদের তিনি আহ্বায়ক ছিলেন। তিনি স্বাধীনতাপূর্ব পূর্ব পাকিস্তান ছাত্রলীগের কেন্দ্রীয় সহ সভাপতি ছিলেন। তিনি কুমিল্লা জেলা আওয়ামীলীগের প্রাক্তন সভাপতি ও সাধারণ সম্পাদক। মুক্তিযুদ্ধকালীন পূর্বাঞ্চল ইয়ুথ ক্যাম্পের চেয়ারম্যান হিসেবে দায়িত্ব পালন করেছেন। তিনি বাংলাদেশ আওয়ামীলীগের কেন্দ্রীয় কমিটির সদস্য ছিলেন।
রাজনীতি ও আইনপেশার পাশাপাশি এড. আহমেদ আলী বিভিন্ন সামাজিক প্রতিষ্ঠানের সাথে যুক্ত ছিলেন। তিনি একাধারে (সদস্য, বাংলাদেশ প্রেস কাউন্সিল), (সদস্য, বোর্ড অব গভর্নর্স, বাংলাদেশ পল্লী উন্নয়ন একাডেমী), (জাতীয় কনসালট্যান্ট, গ্রামীণ আদালত প্রতিষ্ঠাপ্রকল্প), ( ভাইস প্রেসিডেন্ট ও সাধারণ সম্পাদক, বীরচন্দ্র গণপাঠাগার, কুমিল্লা), (প্রতিষ্ঠাতা চেয়ারম্যান, কুমিল্লা অজিত গুহ কলেজ), (প্রতিষ্ঠাতা সহ-সভাপতি, কুমিল্লা আর্ট ইন্সটিটিউট), (চেয়ারম্যান, কুমিল্লা আইন কলেজ), (সাধারণ সম্পাদক, ত্রিপুরা জেলা ক্রীড়া সংস্থা), ( সাধারণ সম্পাদক, কুমিল্লা রোরাল মেডিকেল ইন্সটিটিউট), উক্ত প্রতিষ্ঠানগুলোতে দায়িত্ব পালন করেছেন।
প্রকাশিত বই
আহমেদ বাংলাদেশের রাজনীতির ওপর বই রচনা করেছেন- উল্লেখযোগ্যগুলো হলো-
মৃত্যু
আহমেদ আলী ঢাকার অ্যাপোলো হাসপাতালে ২০২০ সালের ১১ জানুয়ারি ৮৭ বছর বয়সে মৃত্যুবরণ করেন।
গাজী সোহেল (ক্রিকেটার)
গাজী সোহেল একজন বাংলাদেশী ক্রিকেটার। তিনি ২০২০ সালের ১৫ ই মার্চ ঢাকা প্রিমিয়ার ডিভিশন ক্রিকেট লিগে ওল্ড ডিওএইচএস স্পোর্টস ক্লাবের হয়ে লিস্ট এ ক্রিকেটে যাত্রা শুরু করেছিলেন।
আরমঁ লোরিয়ঁতে
আরমঁ লোরিয়ঁতে (, Armand Laurienté; জন্ম: ৪ ডিসেম্বর ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব লরিয়াঁ এবং ফ্রান্স অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৪–০৫ মৌসুমে, ফরাসি ফুটবল ক্লাব রোয়াসি-অঁ-ফ্রান্সের যুব পর্যায়ের হয়ে খেলার মাধ্যমে লোরিয়ঁতে ফুটবল জগতে প্রবেশ করেছেন এবং পরবর্তীকালে সার্সেলেস, রেড স্টার এবং রেনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ফরাসি ক্লাব রেনে ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৫ মৌসুম অতিবাহিত করেছেন; রেনে ২-এর হয়ে তিনি ২১ ম্যাচে ৭টি গোল করেছেন। মাঝে ১ মৌসুমের জন্য তিনি রেনের মূল দলের হয়ে খেলেছেন। অতঃপর ২০১৮–১৯ মৌসুমে তিনি ধারে অর্লেয়েঁ যোগদান করেছেন। অরলেয়েঁ মাত্র ১ মৌসুম অতিবাহিত করার পর তিনি ধারে লরিয়াঁর সাথে চুক্তি স্বাক্ষর করেছেন, যেখানে তিনি ১৯ ম্যাচে ২টি গোল করেছেন। পরবর্তীকালে, তিনি লরিয়াঁ ২-এর হয়ে খেলেছেন। ২০২০–২১ মৌসুমে, তিনি প্রায় ৩ মিলিয়ন ইউরোর বিনিময়ে রেনে হতে লরিয়াঁ যোগদান করেছেন।
প্রারম্ভিক জীবন
আরমঁ লোরিয়ঁতে ১৯৯৮ সালের ৪ঠা ডিসেম্বর তারিখে ফ্রান্সের গনেসে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি গুয়াদেলুপীয় বংশোদ্ভূত।
আন্তর্জাতিক ফুটবল
লোরিয়ঁতে ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২১ সালের ২৫শে মার্চ তারিখে তিনি ডেনমার্ক অনূর্ধ্ব-২১ দলের বিরুদ্ধে ম্যাচে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।
থ্রিজি (দেশসমূহ)
থিজি দেশসমূহ বা গ্লোবাল গ্রোথ জেনারেটর দেশসমূহ হল বিশ্বের ১১টি উদীয়মান অর্থনীতির দেশ যাদের ভবিষ্যত প্রবৃদ্ধির উৎস এবং লাভজনক বিনিয়োগ সম্ভাবনার জন্য চিহ্নিত করা হয়েছে।
সতীনাথ ভাদুড়ীর সাহিত্যকর্ম
সতীনাথ ভাদুড়ী (২৭ সেপ্টেম্বর ১৯০৬ – ৩০ মার্চ ১৯৬৫) ছিলেন একজন বিশিষ্ট ভারতীয় বাঙালি কথাসাহিত্যিক। ভারতের স্বাধীনতা আন্দোলনের প্রেক্ষাপটে রচিত জাগরী (১৯৪৫) তাঁকে সাহিত্যিক হিসেবে প্রতিষ্ঠা প্রদান করেছিল। এই গ্রন্থটির জন্যই ১৯৫০ সালে তিনি রবীন্দ্র পুরস্কার লাভ করেন। ১৯৬৫ সালে ইউনেস্কো প্রতিনিধিত্বমূলক সাহিত্যকর্মের সংকলনের অংশ হিসেবে ইংরেজিতে অনূদিতও হয়। সতীনাথ ভাদুড়ী বহু ভাষায় পারদর্শী ছিলেন এবং "চিত্রগুপ্ত" ছদ্মনামেও সাহিত্য রচনা করেন। তাঁর অপর বিখ্যাত উপন্যাস ঢোঁড়াই চরিত মানস (১৯৪৯-৫১) দুই খণ্ডে প্রকাশিত হয়। সতীনাথ ভাদুড়ী বহুপ্রসূ লেখক ছিলেন না। তাঁর উপন্যাস, গল্প-সংকলন ও অন্যান্য রচনা সংকলনের সংখ্যা মাত্র চোদ্দো। বইটি তাঁর লেখা অন্যান্য উল্লেখযোগ্য গ্রন্থগুলি হল উপন্যাস অচিন রাগিণী এবং জার্নাল সত্যি ভ্রমণকাহিনী।
সতীনাথ ভাদুড়ীর সাহিত্যকর্মের পূর্ণাঙ্গ বিবরণ এই পৃষ্ঠায় দেওয়া হল:
থ্রিজি (দেশসমূহ)
থ্রিজি সূচক স্কোর
Note: China and India highligted in Gold with Bold text as also BRIC countries. Bigger index means better conditions. GDP per capita measured at 2010 PPP USD. Average growth is average growth in forecast of real GDP per capita measured at 2010 PPP USD.
সতীনাথ ভাদুড়ীর সাহিত্যকর্ম
প্রবন্ধ
সতীনাথ ভাদুড়ীর লেখা প্রবন্ধগুলির প্রথম প্রকাশের সূচি নিচে দেওয়া হল:
থ্রিজি (দেশসমূহ)
তথ্যসূত্র
3G (countries)
অপলাপবাদ ও ভারত ইতিহাস
অপলাপবাদ ও ভারত ইতিহাস (Negationism in India - Concealing the Record of Islam) ১৯৯২ সালে প্রকাশিত একটি বই। বইটি লিখেছেন কোনরাড এলস্ট।
বাংলা অনুবাদ
বইটির বাংলা অনুবাদের নাম অপলাপবাদ ও ভারত ইতিহাস।
বিষয়বস্তু
নেগেশনিজম বা অপলাপবাদ বলতে সাধারণত দ্বিতীয় বিশ্বযুদ্ধের ইহুদী ও জিপসিদের নাৎসি গণহত্যা অস্বীকার করাকে বোঝায়। কম পরিচিত যেটি তা হ'ল ভারতের নিজস্ব প্রত্যাখ্যানবাদ রয়েছে। ভারতীয় বুদ্ধিজীবীদের একটি অংশ এখনও হিন্দুদের স্মৃতি থেকে ইসলামের তরোয়াল দ্বারা তাদের অত্যাচারের ইতিহাস মুছে ফেলার চেষ্টা করছে ।
সমালোচনা
খ্যাতনামা ভারতীয় ঐতিহাসিক ইরফান হাবিবের পুত্র অমবর হাবিব এই পুস্তকের দশম অনুচ্ছেদে বর্নিত "অযোধ্যা দি কেস এগেন্স টেম্পল" -এর সমালোচনা করেছেন।
বাসুয়াড়ী ইউনিয়ন
বাসুয়াড়ী ইউনিয়ন বাংলাদেশের খুলনা বিভাগের যশোর জেলার অন্তর্গত বাঘারপাড়া উপজেলার একটি ইউনিয়ন।
গ্রাম
বাসুয়াড়ী ইউনিয়নে মোট ২২টি গ্রাম রয়েছে।
শীতলা
thumb|শীতলা শীতলা হিন্দু ধর্মের একজন দেবীবিশেষ। শীতল, অন্যমতে যাকে শীতলা নামেও অভিহিত করা হয়। ইনি একজন লোক দেবী, ভারতীয় উপমহাদেশে বিশেষত উত্তর ভারত, পশ্চিমবঙ্গ, নেপাল, বাংলাদেশ এবং পাকিস্তানে বহু ধর্মাবলম্বীদের দ্বারা উপাসনা করা হয়। আদ্যাশক্তি দেবী দুর্গার অবতার হিসাবে, তিনি পক্স, ঘা, ব্রণ, ফুস্কুড়ি প্রভৃতি রোগ নিরাময় করেন এবং পিশাচ (মড়া খেকো ভুত) এর হাত থেকেও রক্ষা করেন। দোলযাত্রা থেকে আট বা অষ্টম (৮) দিন পরে শীতলা অষ্টমীর দিন দেবী শীতলার আরাধনা করা হয়। হিন্দু ধর্মের বিশ্বাসানুসারে এই দেবীর প্রভাবেই মানুষ বসন্ত, প্রভৃতি চর্মরোগাক্রান্ত হয়। এই কারণেই গ্রামবাংলায় বসন্ত রোগ মায়ের দয়া নামে অভিহিত হয়ে থাকে। তাই কেউ বসন্তে আক্রান্ত হলে দেবী শীতলাকে পূজা নিবেদন করে রোগাক্রান্ত ব্যক্তির আরোগ্য কামনা করা গ্রামীণ হিন্দু সমাজের প্রধান রীতি। যেমনঃবসন্তবুড়ী ব্রত। মাঘ মাসের ৬ষ্ঠ দিনে দেবী শীতলার পূজা করা হয়। শীতলা দেবীর বাহন গাধা বা গর্ধব। প্রচলিত মূর্তিতে শীতলা দেবীর এক হাতে জলের কলস ও অন্য হাতে ঝাড়ু দেখতে পাওয় যায়। ভক্তদের বিশ্বাস কলস থেকে তিনি আরোগ্য সূধা দান করেন এবং ঝাড়ু দ্বারা রোগাক্রান্তদের কষ্ট লাঘব করেন।
গল্প
১. একটি গল্পে বলা হয়েছে যে, দেবী পার্বতী, কাত্যায়নী নামে একটি ছোট্ট কন্যা রুপে মর্তে অবতীর্ণ হয়েছিলেন (ঋষি কাত্যায়নের কন্যা) পৃথিবীর সমস্ত অহংকারী দুষ্ট পৈশাচিক শক্তিকে ধ্বংস করার জন্য, যিনি দৈত্যরাজ কালকেয় দ্বারা প্রেরিত বহু অসুরকে হত্যা করেছিলেন।
জ্বরাসুর নামে এক অসুর (জ্বরের দানব),কাত্যায়নীর শৈশবকালীন বন্ধুদের মধ্যে কলেরা, আমাশয়, হাম এবং গুটি বসন্তের মতো দুরারোগ্য রোগ ছড়াতে শুরু করে। কাত্যায়নী তার কয়েকজন বন্ধুর রোগ নিরাময় করেছিলেন। বিশ্বকে সমস্ত কুসংস্কার ও রোগ থেকে মুক্তি দিতে কাত্যায়নী শীতলা দেবীর রূপ ধারণ করেছিলেন। ওনার চারটি হাতের একটি হাতে ছোট ঝাড়ু, একটি হাতে কুলো (ধান ঝাড়ার কাজে ব্যবহৃত হয়), এবং অপর দুটি হাতে শীতল জলও একটি পানীয় কাপ ধরেছিলেন। তার শক্তি দিয়ে তিনি বাচ্চাদের সমস্ত রোগ নিরাময় করেছিলেন। তারপরে কাত্যায়নী তার বন্ধু বটুককে (শিবের রূপ) জ্বরাসুর দৈত্যের মুখোমুখি হওয়ার জন্য অনুরোধ করে। যুবক বটুক এবং রাক্ষস জ্বরাসুরের মধ্যে অসীম যুদ্ধ হয় এবং জ্বরাসুর বটুককে পরাস্ত করতে সফল হন। তারপরে, বটুক, মৃত অবস্থায় পরে থাকার পর, যাদুকরীভাবে ধুলোয় পরিণত হয়েছিলেন। জ্বরাসুর হতবাক হয়ে গিয়েছিলেন যে বটুক অদৃশ্য হয়ে কোথায় চলে গিয়েছিলেন, কিন্তু বাস্তবে বটুক তিনটি চোখ এবং চারটি বাহুতে যুদ্ধের কুড়াল, তরোয়াল, ত্রিশূল এবং দানবের কাটামুণ্ড নিয়ে এক ভয়াবহ পুরুষ ব্যক্তিত্বের রূপ ধারণ করে প্রত্যাবর্তন করেছিলেন। এই ভয়াবহ পুরুষ ব্যক্তিত্বের গায়ের রঙ ছিল কালো রঙের এবং পরনে বাঘের চামড়া ও গলায় মুণ্ডমালা পরা ছিল – কারণ বটুক ভগবান শিব এর উগ্র রূপ ভয়ানক ভৈরব রূপ ধারণ করেছিলেন। ভৈরব জ্বরাসুরকে তিরস্কার করে এবং বলে যে তিনি দেবী পার্বতীর (কাত্যায়নী রূপে অবতার) দাস। দীর্ঘ আলোচনা সত্ত্বেও আবারও যুদ্ধ সংগঠিত হয়। জ্বরাসুর তাঁর ক্ষমতা থেকে অনেক ভূত সৃষ্টি করেছিলেন তবে ভৈরব তাদের সকলকে ধ্বংস করতে সক্ষম হন। অবশেষে ভৈরব জ্বরাসুরের সাথে কুস্তি করে তার ত্রিশূল দিয়ে তাকে হত্যা করে।
২. একদা জ্বরাসুর নামে এক রাক্ষস ছিল। তাকে জ্বরাসুর নামে ডাকা হতো কারণ তিনি ছিলেন জ্বরের রাক্ষস। তিনি যখনই কোথায়ও যেতেন সেখানেই আশেপাশে সমস্ত বাচ্চাদের মধ্যে অসহনীয় জ্বর ছড়িয়ে দিতেন। তাঁর ভয়াবহ উপস্থিতি আশেপাশের যারা ছিল তাদেরকে আশঙ্কিত করেছিল এবং তার কারণে শিশুরা কেউই স্বস্তি পায় নি। মায়েরা তাদের সন্তানদের স্বাস্থ্যের কথা চিন্তা করে চিৎকার করে কেঁদে উঠতেন, এবং ডাক্তারও শিশুদের দুরারোগ্য জ্বর জন্য একটি প্রতিকারও খুঁজে পেতেন না। জ্বরাসুরেরসন্ত্রাসবাদের রাজত্ব ছড়িয়ে পড়বে এই জেনে, মহাদেব এবং পার্বতী তাকে থামানোর জন্য তাঁর বিরুদ্ধে ব্যবস্থা নেওয়ার সিদ্ধান্ত নিয়েছিলেন। পার্বতী সিদ্ধান্ত নিয়েছেন যে তাঁর শীতলতার শক্তি সমস্ত বাচ্চা এবং তাদের পিতামাতার জন্য স্বস্তি এনে দেবে। মহাদেব নিজেকে ভৈরব রুপে রূপান্তরিত করেছিলেন এবং যুদ্ধের ময়দানে পৌঁছেছিলেন যেখানে তিনি জ্বরাসুরের মুখোমুখি হয়েছিলেন যাতে সে আর ঘুরে বেড়াতে না পারে এবং বাচ্চাদের আর ক্ষতি করতে না পারে। এবং পরস্পর দুর্দান্ত এবং বিশাল এক কুস্তি যুদ্ধে জড়িয়ে পরে।
অন্যদিকে পার্বতী নিজেকে শীতলা দেবীতে রূপান্তরিত করেছেন। সর্বশক্তিমান আদ্যাশক্তি পার্বতীর অবতার রূপে শীতলা দেবী একজন ত্রিনয়নি যুবতী মেয়ের মতো করে নিজেকে প্রকাশ করেছিলেন, যার গাত্রবর্ণ ফর্সা, পরনে হালকা এবং গাঢ় নীল রঙের পোশাক, অঙ্গে অলঙ্কার এর পরিমাণ ন্যূনতম। তার চার হাতে, একটি বাটি, একটি পাখা, একটি ছোট ঝাড়ু বা হাতপাখা ধরেছিলেন এবং তিনি একটি পাত্র শীতল জল বহন করেছিলেন, যাতে তিনি রোগীদের নিরাময়ের জন্য ব্যবহার করেন। তিনি তার বাহন হিসাবে গাধা বা গর্দভকে গ্রহণ করেছিলেন। দেবী শীতলা শিশুদের ত্রাণ সরবরাহের লক্ষ্যে তাঁর কার্য শুরু করেছিলেন। দেবী শীতলা তার সবচেয়ে কার্যকর সরঞ্জাম দিয়ে সারা বিশ্বে ভ্রমণ করেছিলেন এবং যেখানেই গেছিলেন, তার শীতলতা এবং শীতল জল সমস্ত বাচ্চাদের জন্য এবং সমস্ত আকার, রঙ এবং বয়সের ভক্তদের জন্য স্বস্তি এনেছিলেন। তারা সকলেই সম্পূর্ণরূপে তাদের সুস্বাস্থ্যের সাথে রোগমুক্ত হয়েছিল, যা সমস্ত পিতামাতার জন্য আনন্দ এনেছিল। দেবী শীতলাকে দেখে প্রত্যেকে তাঁর প্রতি শ্রদ্ধা নিবেদন করলেন এবং সমস্ত বাচ্চা তাদের অসাধ্য জ্বর নিরাময়ের জন্য এবং তাদের শুচি করার জন্য তাকে ধন্যবাদ জানাল।
তারপরে, দেবী শীতলা যুদ্ধক্ষেত্রে উপস্থিত হয়েছিলেন, যেখানে ভৈরব এবং জ্বরাসুর একে অপরের বিরুদ্ধে লড়াই করেছিলেন। শীতলা দেবী ছোট বাচ্চাদের প্রতি তার অপব্যবহারের জন্য জ্বরাসুরকে শাস্তি দিয়েছিলেন কারণ তিনি তাদের মধ্যে জ্বর ছড়িয়েছিলেন। ভৈরব জ্বরাসুরকে জানায় যে দেবী শীতলাকে কেবল ঘা, ভূত, বসন্ত এবং রোগ নিরাময় করতে পারে না, তিনি ঘা, ভূত এবং রোগের দেবী এবং তিনি সেগুলিও প্রদান ও করতে পারেন এবং পাশাপাশি নিরাময়ও। অবশেষে শীতলা দেবী জ্বরাসুরকে গুরুতর সংক্রামিত রোগের সাথে সংক্রমিত করেছিলেন, এবং এভাবেই তাঁর সন্ত্রাসের রাজত্বটি সর্বকালের জন্য শেষ করে দিয়েছিলেন। এরপর মহাদেব ভৈরব রুপ থেকে এবং পার্বতী দেবী শীতলা দেবী রুপ থেকে নিজেকে মুক্তি দেন। অতঃপর তারা দুজনেই কৈলাশের বাড়ি ফিরেছিলেন।
নাম এবং রূপগুলি
শীতলার আক্ষরিক অর্থ সংস্কৃততে "শীতল হওয়া"। শীতলাকে উপমহাদেশের বিভিন্ন অঞ্চলে বিভিন্ন নামে পূজা করা হয়। শীতলাকে প্রায়শই মা ও মাতা (‘মা’) বলা হয় এবং হিন্দু, বৌদ্ধ এবং উপজাতি সম্প্রদায় তাঁর উপাসনা করে। তান্ত্রিক ও পুরাণ সাহিত্যে তাঁর উল্লেখ রয়েছে এবংপরবর্তী ভাষাগত গ্রন্থ (যেমন সতেরো শতকের বাঙালি সাহিত্য ‘শীতলা-মঙ্গল-কাব্য’, মানিকরাম গঙ্গোপাধ্যায় রচিত ‘শুভ কবিতা’) তাঁর মর্যাদার অক্ষুণ্ণতা বজায় রাখতে অবদান আছে।
শীতলা উত্তর ভারতের অঞ্চলে ভীষণ ভাবে জনপ্রিয়। কিছু ক্ষেত্রে তাঁকে শিবের সঙ্গী পার্বতী বলে চিহ্নিত করা হয়। শীতলাকে মাতা, মরশুমি দেবী (বসন্ত) হিসাবে সম্বোধন করা হয় এবং ঠাকুরানী, জগৎরানী ('বিশ্বের রাণী'), করুণাময়ী ('যিনি করুণায় পূর্ণ'), মঙ্গলা ('শুভ'), ভগবতী ('দেবী'), দয়াময়ী ('যিনি দয়া ও করুণায় পূর্ণ') নামে অভিহিত করা হয়। দক্ষিণ ভারতে দেবী শীতলার ভূমিকাটি অবতার মারিয়ম্মান বা মারিয়াত্থা নিয়েছেন, যাকে দ্রাবিড় ভাষী লোকেরা উপাসনা করেন।
হরিয়ানা রাজ্যের গুড়গাঁওয়ে শীতলাকে কৃপী (গুরু দ্রোণাচার্যের স্ত্রী) বলে মনে করা হয় এবং গুড়গাঁওয়ের শীতলা মাতা মন্দিরে পূজা করা হয়।
শীতলা পূজা
শীতলা পূজা ব্রাহ্মণ ও পূজারী উভয়ই পরিচালনা করেন। শীত ও বসন্তের শুকনো মরসুমে শীতলা অষ্টমী নামে খ্যাত এই দিনটিতে প্রধানত তাঁর পূজা হয়।
তবে পুরোবাংলায় শুধু ফাল্গুন নয় চৈত্র মাসেও মঙ্গলবার, শনিবার শীতলা পূজা হয়।হাওড়ার শ্যামপুরের শিবগঞ্জ গ্রাম ও কলকাতার বেলেগাছার শ্রী শ্রী শীতলা মন্দিরে সারা চৈত্র মাস ধুমধাম করে পূজা হয়। হুগলী জেলার আরামবাগ মহকুমার রতনপুর গ্রামের শীতলাদেবী প্রতিষ্ঠিত হন বাংলা ১১৩৪ (ইংরাজি ১৭২৭ সালে) সনে। প্রতিবছর ফাল্গুন মাসে, পরম নিষ্ঠাভরে অথচ অনাড়ম্বর ভাবে বাৎসরিক পূজা অনুষ্ঠিত হয়ে থাকে। আবার হুগলীর খানাকুল থানার রঞ্জিৎবাটী কেটেদল গ্রামের শীতলা ও মনসা মাতা মন্দিরের পূজা  প্রায় সাড়ে তিনশো বছরের পুরনো। শীতলা মায়ের পূজা তিন দিন ধরে চলে মায়ের মন্দিরে,এই পুজোর আগের দিনে মায়ের জাগরন গান হয়,তার পরের দিন রুপনারায়ন নদী থেকে জল এনে শীতলা মায়ের মন্দিরে ঢালা হয়, এরপর হয় দণ্ডী কাটা, মায়ের আরতি হয়,ধুনো পুরানো মাধ্যম দিয়ে চলে শীতলা মায়ের পূজা, শীতলা মায়ের পূজা গোটা গ্রামের নিয়ে শুরু হয়,এবং পূজা দেখার জন্য বহু দূর দূরান্ত থেকে ভক্তরা সমাগম হয় মায়ের মন্দিরে।দক্ষিণ সুন্দরবনের শীতলা মন্দির বা কাঁকড়া মায়ের মন্দিরে সাত দিন ধরে মা শীতলার পূজা হয়।এ সময় মেলা বসে।মায়ের ভোগে দেয়া হয় কাঁকড়া,মাছ,সবজি।এ মন্দিরে সপ্তাহে দু দিন মার পূজা হয় ।
মা শীতলার পুজোর জন্য অনেক আরতি সংগ্রহ ও স্তুতি রয়েছে। এর মধ্যে কয়েকটি হলেন শ্রী শীতলা মাতার চল্লিশা, শীতলা মায়ের আরতি এবং শ্রী শীতলা মাতা অষ্টক।
শীতলা মাতার স্নানযাত্রা
উত্তর হাওড়ার সালকিয়ায় প্রতি বছর মাঘি পূর্ণিমাতে বেশ ঘটা করে শীতলা মাতার স্নানযাত্রা করা হয়।এখানে বড়,মেজ,সেজ ও ছোট শীতলা মাতার মন্দির আছে।ছোট শীতলা মাতা ছাড়া সব শীতলা মা সাজানো পালকিতে করে গঙ্গার ঘাটে যান।লৌকিক মতে এখানকার শীতলা দেবীরা সাত বোন। এঁদের মধ্যে হরগঞ্জ বাজার এলাকায় পাসে অরবিন্দ রোডের মন্দিরে রয়েছেন শীতলা দেবীর বড় বোন। যা ‘বড়মার মন্দির’ নামে খ্যাত। প্রতিদিন অগণিত ভক্ত সমাগম হয়। সাত বোনের মূর্তির কোনওটির কাঠ নির্মিত, কেউ হাঁড়িতে আঁকা। একমাত্র কয়েল বাগানের কয়েলেশ্বরী মা শীতলার মূর্তিটি পাথরের। শীতলা মাতার স্নানযাত্রা সালকিয়ার সবচেয়ে প্রাচীন ও বিখ্যাত ধর্মীয় শোভাযাত্রা । এ উৎসবে সালকিয়া ও আশপাশ থেকে লাখ লাখ ভক্ত আসে।